text: Politiet tjekker tunge køretøjer
  22 februar 2014 kl. 15.36
  Politiets tungvognssektion i Vejle er sammen med færdselspolitiet på vejene i denne weekend.
  Lørdag slog politiet til på den syd- og sønderjyske motorvej i sydgående retning. På rastepladsen Hylkedal blev 15 køretøjer tjekket, blandt dem seks busser.
  To køretøjer blev kaldt til syn på grund af bremsefejl, en chauffør havde glemt af forny sit kørekort, mens en anden ikke havde fastgjort sit gods godt nok.
  Passagererne i en af busserne tog det roligt, at de blev stoppet på vej til en operaaften i Hamborg.
  - Det er i orden. Det skal være orden i tingene. Jeg håber bare, at vi ikke bliver alt for forsinkede, sagde Lizzi Zander, Ringe, der havde arrangeret turen.
  Operabussen nåede frem til Hamborg i god tid før operaen.
  